|  |  |
| --- | --- |
| Numri i lëndës: | 2018:063075 |
| Datë: | 10.12.2018 |
| Numri i dokumentit:  | 00185356 |

 **P.nr.269/18**

**NË EMËR TË POPULLIT**

**GJYKATA THEMELORE NË PEJË–DEGA ISTOG–DEPARTAMENTI I PËRGJITHSHËM, Divizioni Penal,** sipas Gjyqtarit të vetëm gjykues Arben Mustafaj me pjesëmarrjen e sekretares juridike Hale Ahmetaj, në lëndën penale kundër të pandehurit B.Mnga f.sh Z K. Istog, i akuzuar për vepër penale “Rrezikim i trafikut publik” nga neni 378 par.1 lidhur me par.6 të KPRK-së, duke vendosur sipas aktakuzës së Prokurorisë Themelore në Pejë – Departamenti i Përgjithshëm PP/II.nr.1776/2018 të datës 12.10.2018, në seancën publike të shqyrtimit fillestar të mbajtur me **04.12.2018**, në praninë e Prokurorit të Shtetit Lumturije Vuqetaj, të pandehurit B M, Gjykata të njëjtën ditë mori dhe publikisht shpalli, ndërsa me dt.**10.12.2018** e përpilojë këtë:

# A K T GJ Y K I M

I pandehuri **B M**, i lindur me .., në I, tani me banim në f.sh. Z K. Istogut, i biri i A dhe nënës H, e gjinisë G, me numër personal .., i pa martuar, ka të kryer shkollën e mesme, kamerier në restorantin “..”, i gjendjes së mesme ekonomike, Shqiptar, Shtetas i Republikës se Kosovës, i pa dënuar më parë nga ana e gjykatës gjendet në liri.

**ËSHTË FAJTOR**

**Për shkak se:**

Me datë .., rreth orës .., në rrugën “ ..” në f.sh G K. Istog, afër kryqëzimit të rrugëve që lidhë rrugën “S.G” nga pakujdesia shkel nenin 60 par.1 të **Ligjit nr.05/L-088 Për Rregullat e Trafikut Rrugor** dhe rrezikon jetën e njerëzve dhe me këtë i shkakton personit tjetër lëndime të lehta trupore dhe atë të dëmtuarit F (H) K, me vendbanim në rr. “B.C” nr..., në K, në atë mënyrë që përderisa i pandehuri ishte duke drejtuar automjetin e markës “VW Toureg” ngjyrë e hirit, me të arritur në vendin e lartcekur , nga pakujdesia nuk respekton rregullat e krahut të djathtë në mungesë të shenjave të komunikacionit duke vazhduar ngasjen drejt në mënyrë të pasigurt, ndërsa në atë moment vijën i dëmtuari me automjetin te markës “Opel Combo” nga krahu i djathtë dhe e godet veturën e të pandehurit në anën e djathtë, kështu qe i dëmtuari ka pësuar lëndime të lehta trupore me pasoja të përkohshme për shëndetin, si dhe dëme materiale në automjet,

* me çka ka kryer veprën penale “Rrezikim i trafikut publik” nga neni 378 par.1, e lidhur me par.6 të KPRK -së.

Andaj Gjykata, në kuptim të nenit 4,7,8,9,10,23,41,42,43,46,73,74, si dhe nenit 378 par. 1, e lidhur me par.6 të KPRK-së, dhe nenit 359, 360, 361, 365, 366 te KPPRK-së, të pandehurit i shqipton.

**DËNIM ME GJOBË**

**Ashtu që:**

**1.** Gjykata **t**ë pandehurit i përcakton dënimin me gjobë në shumën prej **200 (dyqindë) euro,** të cilin dënim duhet ta paguaj në afatin prej 15 ditësh pas plotfuqishmërisë se këtij aktgjykimi.

**2**. Nëse i pandehuri nuk dëshiron, apo nuk mund ta paguaj gjobën e lartë shqiptuar sipas afatit të dhënë nga Gjykata, atëherë e njëjta gjobë sipas nenit 47 të KPRK-së, do të zëvendësohet në dënim me burgim.

**3.** I pandehuri obligohet që në emër te shpenzimeve të procedurës penale të paguaj shumen prej **30 (tridhjetë),** për ekspertizën mjeko-ligjore shumën prej **20 (njëzetë)** **euro**, në emër të ekspertizës së komunikacionit shumën prej **50 (pesëdhjetë)** **euro,** si dhe në emër të taksës për kompensimin e viktimave të krimitshumën prej **30 € (tridhjetë) euro,** të gjitha keto në afat prej 15 ditësh nga dita e plotfuqishmërisë së këtij aktgjykimi.

**4.** I dëmtuari F (H) K, me vendbanim në rr. “B. C” nr... K. K, për realizimin e kërkesës pasurore juridike udhëzohet në kontest të rregullt juridiko-civil.

 **A r s y e t i m**

Prokuroria Themelore në Pejë – Departamenti i përgjithshëm, pranë kësaj Gjykate ka ngritë aktakuzën PP/II.nr.1776/2018 të datës 12.10.2018, ndaj të pandehurit B.Mnga f.sh Z K. Istog, duke e akuzuar për vepër penale “Rrezikim i trafikut publik” nga neni 378 par.1, e lidhur me par.6 të KPRK -së.

Gjykata ka mbajtur shqyrtimin fillestar me datë 04.12.2018, në praninë e Prokurorit të Shtetit LUmturije Vuqetaj dhe të pandehurit B M, ndërsa duke vepruar konform nenit 245 par 1 të KPPRK-së, nuk i ka ftuar palët tjera në seancën fillestare.

Pas leximit të aktakuzës nga ana e prokurorit të shtetit, i pandehuri deklaron: se e pranoj fajësinë për veprën penale për të cilën akuzohem, dhe me vjen keq për rastin që më ka ndodhur, është hera e parë që bije ndesh me ligjin.

Gjykata kërkon mendimin e Prokurorit të shtetit, lidhur me pranimin e fajësisë së të pandehurit, Prokurori i shtetit deklaron: se pajtohet me pranimin e fajësisë, i cili pranim ka mbështetje në provat që gjendën në shkresat e lëndës dhe është bërë komfor dispozitave ligjore dhe i propozojë gjykatës që me rastin e marrjes së vendimit mbi dënim, pranimin e fajësisë të merr si rrethanë lehtësuese, ndërsa si rrethanë rënduese të merret e kaluara e tij kriminale.

Pas deklarimit te pandehurit se e pranon fajësinë, mendimit të prokurorit se pajtohet me pranimin e fajësisë nga ana e të pandehurit. Gjykata konstatoj se i pandehuri pranon fajësinë në mënyrë vullnetare, dhe pa asnjë presion. I pandehuri është i vetëdijshëm për pasojat dhe përparësitë e pranimit te fajësisë, si dhe të gjitha kërkesat nga neni 248 par. 1 te KPPRK-së, janë përmbushur. Ashtu që gjykata me aktvendim në procesverbal aprovon deklarimin për pranimin e fajësisë nga ana e te pandehurit.

Duke pas parasysh se gjykata, ka aprovuar pranimin e fajësisë nga ana e të pandehurit dhe ka vërtetuar se nuk ekziston asnjë rrethanë nga neni 253 par.1 pika 1.1, 1.2 dhe 1.3 të KPPRK-së, atëherë në këtë çështje penale nuk është zbatuar procedura e provave, por gjytari është bindur se janë vërtetua faktet nga par.1 i neni 248 pas marrjes se vendimit lidhur me pranimin e fajësisë nga i pandehuri, Gjykata ka vazhduar me shqiptimin e dënimit konform nenit 248 par 4 te KPPRK-së.

Me faktet e ofruara si dhe pranimin e fajësisë nga ana e të pandehurit është vërtetuar gjendja faktike si në dispozitivin e këtij aktgjykimi. Nga gjendja e vërtetuar faktike si është përshkruar në dispozitiv të aktgjykimit, pa dyshim rrjedh se në veprimet e të pandehurit B.M qëndrojnë të gjitha elementet e veprës penale “Rrezikim i trafikut publik” nga neni 378par.1, e lidhur me par.6 të KPRK -së.

Sa i përket fajësisë gjykata ka gjetur se te i pandehuri veprën penale e ka kryer nga pakujdesia.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësin penale ndaj të pandehurit, kështu që i njëjti është penalisht përgjegjës per veprën penale të kryer.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim te nenit 73 dhe 74 te KPRK-së. Kështu si rrethana lehtësuese për te pandehuringjetise i pandehuri ka treguar sjellje korrekte gjate shqyrtimit fillestar e për me tepër ka pranuar fajësinë dhe ka shpreh keqardhje për veprën qe e ka kryer. Është hera e parë qe ka rënë në kundërshtim me ligjin, të gjitha këto rrethana kjo gjykatë i ka pranuar si rrethana lehtësuese ne dobi te të pandehurit.Rrethanë rënduese Gjykata nuk gjeti.

Andaj, Gjykata duke vlerësuar këto rrethana ne kuptim te nenit 73 dhe 74 te KPRK-së të pandehurin e gjykoi si ne dispozitiv të këtij aktgjykimit, me te cilin do te arrihet qëllimi i dënimit.

Gjykata ka ardhur në përfundim se dënimi i shqiptuar te pandehurit është në përputhje me shkallen e përgjegjësisë penale te tij dhe me intensitetin e rrezikimit te vlerave te mbrojtura te shoqërisë. Gjithashtu është e bindur se vendimi mbi dënim do te shërbej për arritjen e qëllimit te dënimit ne pengimin e te pandehurit ne kryerjen e veprave penale ne te ardhmen, por ai do te ndikoj edhe si preventive e përgjithshme për personat tjerë qe te përmbahen nga kryerja e veprave penale ne përputhje me nenin 41 të KPRK-së.

Duke u bazuar ne nenin 450 të KPPRK-së, Gjykata ka përcaktuar shpenzimet procedurale të cekura si në dispozitiv të aktgjykimit.

Vendimi për kompensimin e viktimave të krimit është marrë, konform nenit 39 par. 3 nën par. 3.1 të Ligjit nr. 05/L-036 për Kompensimin e Viktimave të Krimit.

Nga arsyet e cekura më lartë dhe me zbatimin e nenit 370 të KPPRK-së është vendosur si në dispozitiv të këtij aktgjykimi.

 **GJYKATA THEMELORE NË PEJË-DEGA ISTOG**

 **DEPARTAMENTI I PËRGJITHSHËM**

**P.nr.269/18, me datë.04.12.2018**

**Aktgjykimi është përpiluar me dt.10.12.2018**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

**Hale Ahmetaj Arben Mustafaj**

**KËSHILLA JURIDIKE:**

Kundër këtij aktgjykimi palët kanë te drejte te parashtrojnë

ankesë në afat prej 15 ditësh, nga dita e marrjes. Ankesa i dërgohet

Gjykatës së Apelit në Prishtinë përmes kësaj Gjykate.